Záručná listina č. [●]

* 1. podľa § 313 až 322 zákona č. 513/1991 Zb. Obchodného zákonníka
  2. **[Názov banky alebo pobočka zahraničnej banky]**, so sídlom [●], IČO: [●], zapísaná v: [●], konajúca prostredníctvom / zastúpená: [●] a [●], adresa na doručovanie: [●] (ďalej len „**Banka**“)
  3. **vystavuje v prospech**

oprávneného z bankovej záruky: **Agentúry pre núdzové zásoby ropy a ropných výrobkov**, so sídlom Trnavská cesta 100, Bratislava 821 01, IČO: 457 416 62, zapísaná v registri záujmových združení právnických osôb vedenom Okresným úradom Bratislava (ďalej len „**Veriteľ**“),

1. **bankovú záruku** (ďalej len „**Banková záruka**“)
   1. vo výške **EUR [●]** slovom: **[●] eur** („**Výška** **bankovej záruky**“);
2. Touto Bankovou zárukou sa Banka neodvolateľne a bezpodmienečne zaväzuje uspokojiť na prvú výzvu Veriteľa akékoľvek peňažné nároky Veriteľa (ďalej len „**Nároky**“) voči vybranému podnikateľovi: [●] (ďalej len „**Dlžník**“), ktoré vznikli alebo vzniknú na základe alebo v súvislosti so zmluvou o zabezpečení udržiavania núdzových zásob č. [●] (ďalej len „**Zmluva**“) uzatvorenej medzi Veriteľom a Dlžníkom dňa [●] v dôsledku porušenia akýchkoľvek peňažných alebo iných záväzkov a povinností zo strany Dlžníka podľa Zmluvy.
3. Banka sa zaväzuje uspokojiť Nároky Veriteľa, na základe jednej alebo viacerých skutočností, súhrnne do Výšky bankovej záruky, najneskôr do 15 dní po doručení písomnej výzvy Veriteľa na adresu uvedenú v záhlaví tejto záručnej listiny, a to na účet Veriteľa špecifikovaný v písomnej výzve Veriteľa.
4. Zníženie Výšky bankovej záruky na žiadosť Dlžníka sa Banka zaväzuje vykonať len po predložení písomného súhlasu Veriteľa.
5. V prípade zmeny adresy na doručovanie písomností sa Banka zaväzuje o tejto zmene bezodkladne písomne informovať Veriteľa. Banka potvrdzuje, že akékoľvek písomnosti týkajúce sa uspokojenia Nárokov Veriteľa, ktoré sa doručujú na adresu na doručovanie písomností, ktoré z dôvodu neoznámenia zmeny adresy na doručovanie Bankou neboli doručené, sa považujú za riadne doručené banke.
6. Veriteľ je oprávnený postúpiť svoje pohľadávky z tejto Bankovej záruky na tretiu osobu, ako aj ich založiť v prospech tretej osoby, bez predchádzajúceho súhlasu Banky, a to aj bez postúpenia pohľadávky Veriteľa voči Dlžníkovi vyplývajúcej zo Zmluvy.
7. Platnosť Bankovej záruky je do 01. októbra roka, ktorý nasleduje po kalendárnom roku, v ktorom banková záruka nadobudla platnosť.
8. Banková záruka nadobúda platnosť dňom jej vystavenia Bankou a záväzok z nej vyplývajúci vzniká prijatím tejto záručnej listiny Veriteľom.
9. Banka sa zaväzuje, že v prípade, ak uvoľní Bankovú záruku počas doby jej platnosti bez súhlasu alebo výzvy Veriteľa, uspokojí Nároky Veriteľa na základe výzvy Veriteľa až do Výšky bankovej záruky.
10. Banka nie je oprávnená túto Bankovú záruku odvolať.
11. Zmeny a doplnky tejto Bankovej záruky sú prípustné v písomnej forme s predchádzajúcim písomným súhlasom Veriteľa.
12. Záručná listina je vyhotovená v jednom origináli a v dvoch rovnopisoch. Originál je určený pre Veriteľa a dva rovnopisy pre Banku.
13. V [●] dňa [●]

|  |  |
| --- | --- |
| [**Vystavujúca Banka**] | |
| V [●] dňa [●] | V [●] dňa [●] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  meno: [●]  funkcia: [●] | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  meno: [●]  funkcia: [●] |

|  |  |
| --- | --- |
| *Na znak prijatia Bankovej záruky* | |
| **Agentúra pre núdzové zásoby ropy a ropných výrobkov** | |
| V  dňa | V   dňa |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  meno:  funkcia: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  meno:  funkcia: |